500-eurose osalustasuga Vilniuse põhiturniiril osales kokku 50 mängijat Leedust, Eestist, Venemaalt, Austriast, Soomest, Saksamaalt ja Iisraelist. Kokku oli Vilniuse põhiturniiri auhinnafond ligi 23 000 eurot. Finaalpäeval istus pokkerilauda kolm eestlast - Jaan  Kapak, Tõnu Kõiv ja Priit Türner, kes kõik on ka Olympic-Online profimängijad. Tõnu Kõiv alustas Vilniuses edukalt, 102-eurose sisseostuga kõrvalturniiril napsas ta endale 2. koha ja 1087 eurot auhinnaraha, kuid põhiturniiril võidutsesid leedukad ning rahalisele kohale jõudis vaid Jaan Kapak.